Aron Jonason

Aron Jonason (28. marraskuuta 1838 Göteborg – 20. joulukuuta 1914 Göteborg) oli ruotsalainen toimittaja ja valokuvauksen uranuurtaja. Jonason työskenteli Göteborgs-Postenissa vuodesta 1859 vuoteen 1896, jolloin lehti sai uuden omistajan ja Jonason siirtyi vanhan toimituksen perustamaan Göteborgs Morgonpostiin. Jonasonin alaa olivat paikallisuutiset ja pakinat. Valokuvauksesta hän innostui jo nuorena ja matkusti siskonsa kanssa vuonna 1864 Kööpenhaminaan opettelemaan sitä. Jonason täydensi opintojaan vielä Saksassa ennen paluutaan Ruotsiin ja oman ateljeen avaamista. Hän teki jatkossakin opintomatkoja ulkomaille ja levitti sitten tietoa valokuvauksen uusista menetelmistä kotimaassaan. Vuonna 1887 kuningas Oscar II teki Jonasonista hovivalokuvaajan.

Lähteet

Aiheesta muualla

Luokka:Ruotsalaiset toimittajat
Luokka:Ruotsalaiset valokuvaajat
Luokka:Vuonna 1838 syntyneet
Luokka:Vuonna 1914 kuolleet